Topo Leistelä

Topo Leistelä (myös nimellä Leistilä, alk. Arthur Torsten Leistén, vuodesta 1935 Leistelä; s. 12. heinäkuuta 1893 Alavus – 20. marraskuuta 1955 Helsinki) oli suomalainen näyttelijä ja teatterinjohtaja. Leistelä kävi Ruotsalaisen Teatterin oppilaskoulua vuosina 1913–1915, minkä jälkeen hän toimi Viipurin, Savon ja Lahden näyttämöillä teatterinjohtajana. Leistelä toimi Suomi-Filmissä apulaistuotantopäällikkönä ja näyttelijänä vuosina 1933–1939 ja tämän jälkeen Oy Suomen Filmiteollisuudessa propagandaelokuvaosaston päällikkönä vuosina 1940–1948. Hän toimi sitten kuolemaansa saakka työväenliiketaustaisessa tuotantoyhtiössä Kansan Elokuva Oy:ssäUusitalo, Kari: , Elonet, KAVI 4.10.2014. Viitattu 22.9.2016. . Leistelä oli naimisissa kahdesti, ensin Hertta Jackin ja sitten laulaja Alila Sederströmin kanssa. Leistelä kirjoitti myös näytelmiä, joista tunnetuin on Kotityranni (1934), josta on tehty elokuva nimellä Minä ja ministeri. Topo Leistelä näytteli muun muassa elokuvissa Minä ja ministeri (1934), Juurakon Hulda (1937), Sysmäläinen (1938), Vihreä kulta (1938), Suviyön salaisuus (1945), En ole kreivitär (1945), ”Minä elän” (1946) ja Tapahtui kaukana (1950). Leistelä näytteli rehtoria monissa Suomisen Olli -elokuvissa. Leistelän ohjauksia ovat Minä ja ministeri (1934, apulaisohjaaja) sekä Suomi maksaa (1951). Topo Leistelän veli oli arkkitehti Veikko Leistén.Geni.com : Veikko Edvard Leistén == Kirjallista tuotantoa == Nimellä Topo Leistelä: * Kaunis miniä : kaksinäytöksinen kesäinen huvinäytelmä. Tammen näytelmiä 15. Tammi 1945 * Lapin vakoojat. Mantere, Helsinki 1948 Nimellä Topo Leistilä: * Refanut : kesäisiä seikkailuja ja sissielämää suurilla selkävesillä. Otava 1930 * Kun oltiin lapsia : joulunäytelmä. Otavan näytelmäkirjoja 7. Otava 1932 * Seuranäyttämötyö : suuntaviivoja ja opastuksia ; piirrokset tehnyt Veikko Leistén. Otava 1932 * Kotityranni : kolminäytöksinen ilveily. Otavan näytelmäkirjoja 11. Otava 1934 Nimimerkillä Toni (Niilo (Nisse) Hirnin ja Topo Leistelän yhteinen salanimi): * Filmin tietolipas eli 1000 kysymystä ja vastausta elokuvasta ; laatinut Toni. Suomen Filmiteollisuus, Helsinki 1946 * Haluatko elokuvanäyttelijäksi, ohjaajaksi, elokuvakirjailijaksi, kameramieheksi, järjestäjäksi, skriptiksi, avustajaksi, laborantiksi, pukusuunnittelijaksi? : filmitietoa elokuvasta kiinnostuneille. Nide, Hämeenlinna 1950 == Suomennoksia == Nimellä Topo Leistelä: * Ole Juul : Veriset niityt ; seitsemännestä tanskalaisesta painoksesta suomentanut Topo Leistelä. Liike, Helsinki 1946 * Åke Lindman : Kuoleva kiertotähti : seikkailuja maailmankaikkeudessa. Lindström, Helsinki 1947 * Mickey Spillane : Minä olen tuomari. Nide, Hämeenlinna 1953, 3. painos 1959 (alkuteos I, the jury) * Etelämeren rakkautta : kuvaus polynesialaisten sukupuolielämästä ja perhesuhteista ; kirj. Bengt Danielsson vaimonsa Marie-Thérèse Danielssonin avustamana ; suom. Topo Leistelä. Nide, Hämeenlinna 1955 Nimellä Topo Leistilä: * August Strindberg : Naimiskauppoja : avioliittotarinoita ; suomentanut Topo Leistilä. Kustannus oy Kansanvalta, Helsinki 1933 (alkuteos Giftas) ==Katso myös== *Topo Leistelän ohjaamat elokuvat == Lähteet == ==Aiheesta muualla== * * Luokka:Suomalaiset näyttelijät Luokka:Suomalaiset elokuvaohjaajat Luokka:Suomalaiset teatterinjohtajat Luokka:Vuonna 1893 syntyneet Luokka:Vuonna 1955 kuolleet